text: To kvinder kom natten til søndag op at skændes omkring en eks-kæreste på diskotek Buddy Holly i Hobro. Politiet blev tilkaldt til stedet kvart i tre, da skænderiet udviklede sig til et voldeligt overfald. Skænderiet udviklede sig, da en 20-årig kvinde slog en 16-årig kvinde i hovedet med en flaske. Da overfaldet er sket med en flaske, så bliver det af politiet betegnet som kvalificeret vold, oplyser Nordjyllands Politi. Den 20-årige kvinde er ikke tidligere kendt at politiet. Hun er derfor løsladt igen mens der besluttes, hvordan sagen skal fortsættes.
summary: To unge kvinder kom natten til søndag op at toppes om en ekskæreste. Et skænderi, der endte med at den ene kvinde blev slået i hovedet med en flaske.